ร้านของหวานที่ฮิตสุดๆ ใครๆก็รู้จัก ณ เวลานี้ วันนี้ได้โอกาสเลยมานั่งชิวร้านafter you สาขาทองหล่อ ที่เป็นจุดกำเนิดของขนมปังก้อนชื่อดัง ฮันนี่ โทสต์ เป็นร้านเกร๋ๆ สบายๆ ให้เพื่อนๆพบปะสังสรรค์ 
ร้านอยู่ใน J Avenue พนักงานกระตือรือร้นบริการดี รู้สึกว่าการจัดวางระบบของทางร้านเค้าดีมาก การต้อนรับลูกค้า การเสิร์ฟ เรียงคิว จัดโต๊ะ ร้านนี้จะมีน้ำชาบริการฟรีให้กับลูกค้าสามารถเติมได้เองตามอัธยาศัย 
วันนี้เมนูที่สั่งเป็นฮันนี่โทสต์กับไอศกรีมชาเขียว นั่งรอไม่นานขนมปังก้อนก็มาเสิร์ฟร้อนๆ หน้าตาดูดี 
มีไอศกรีมเย็นๆกับวิปครีมนุ่มๆ ทานแล้วเข้ากันมากๆ เป็นการรวมตัวของรสชาติที่ลงตัวที่สุด เครื่องดื่มที่สั่งก็เป็นชาเขียว ออกหวานไปหน่อย (ขนาดสั่งหวานน้อยแล้วนะ 555) แต่ทานคู่กับฮันนี่โทสต์ก็ได้รสชาติกลมกลืนกันไปอีกแบบ สรุปแล้ว ไปทานโทสต์ที่ไหนในเมืองไทยก็ไม่ฟินเท่าที่นี่จิงๆค่ะ